CELEX: C2005/257/02
Language: da
Date: 2005-10-15 00:00:00
Title: Sag C-279/05: Anmodning om præjudiciel afgørelse forelagt ved dom afsagt den 30. juni 2005 af College van Beroep voor het bedrijfsleven i sagen Vonk Dairy Products B.V. mod Productschap Zuivel

15.10.2005   
            
            
               DA
            
            
               Den Europæiske Unions Tidende
            
            
               C 257/1
            
         Anmodning om præjudiciel afgørelse forelagt ved dom afsagt den 30. juni 2005 af College van Beroep voor het bedrijfsleven i sagen Vonk Dairy Products B.V. mod Productschap Zuivel
   (Sag C-279/05)
   (2005/C 257/02)
   Processprog: nederlandsk
   Ved dom afsagt den 30. juni 2005, indgået til Domstolens Justitskontor den 11. juli 2005, har College van Beroep i sagen Vonk Dairy Products B.V. mod Productschap Zuivel forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal artikel 16 til og med 18 i forordning (EØF) nr. 3665/87 (1), således som de var gældende på det her relevante tidspunkt, fortolkes således, at såfremt der efter antagelse af indførselsdokumenterne endeligt er udbetalt differentierede restitutioner, kan en genudførsel af varerne, som viser sig efterfølgende, kun føre til, at restitutionerne er udbetalt urigtigt, såfremt der foreligger misbrug fra eksportørens side?
            
         
               2)
            
            
               Såfremt spørgsmål 1 skal besvares benægtende, efter hvilke kriterier skal det afgøres, hvornår genudførsel af varer skal føre til det resultat, at endeligt udbetalte differentierede restitutioner er udbetalt urigtigt?
            
         
               3)
            
            
               Efter hvilke kriterier skal det afgøres, om der er tale om vedvarende eller gentagne uregelmæssigheder som omhandlet i artikel 3, stk. 1, andet afsnit, i forordning (EF, Euratom) nr. 2988/95 (2)? Navnlig ønsker retten oplyst, om der er tale om en vedvarende eller gentagen uregelmæssighed, såfremt uregelmæssigheden vedrører en forholdsvis lille del af alle transaktioner i en bestemt periode, og de transaktioner, hvorved der er konstateret en uregelmæssighed, i alle tilfælde vedrører forskellige varepartier.
            
         
      (1)  Kommissionens forordning nr. 3665/87/EØF af 27.11.1987 om fællesgennemførelsesbestemmelser for eksportrestitutioner for landbrugsprodukter.
   
      (2)  Rådets forordning (EF, Euratom) nr. 2988/95 af 18.12.1995 om beskyttelse af De Europæiske Fællesskabers finansielle interesser.